Príloha č. 1 k súťažným podkladom

**Opis predmetu zákazky „Revízia kaskády Hričov – Mikšová – Považská Bystrica - stavebný materiál“**

1. **Modifikovaná asfaltová zmes pre praskliny do 5 mm (požadované množstvo 5 000 kg).**

**Popis:**

* tekutá hydroizolácia ako univerzálny materiál ochraňujúci proti zatekaniu a korózii pre horizontálne aj vertikálne povrchy
* vhodná na izoláciu proti vode, na utesnenie malých prasklín v betóne
* má univerzálne využitie, je vhodný ako ochranný a protikorózny náter kovových a oceľových konštrukcií, vytvára vodotesný povlak odolný voči praskaniu, starnutiu a UV žiareniu
* musí byť bezpečná pre životné prostredie
* vysokopružná, jednozložková emulzia membránovitého typu na báze modifikovaného asfaltu, so strednou viskozitou (cps) od 12 000 do 15 000

Vlastnosti: aplikácia za studena, jednozložková , bezspojová membrána, odolnosť voči UV žiareniu, proti kyselinám, lúhom a vodným soliam, funkčnosť aplikovania už v 1 vrstve, ochrana voči korózii, rozťažnosť do 1800 %, elasticita /návratnosť do pôvodného stavu do 95%, preklenutie prasklín do 5 mm.

1. **Modifikovaná asfaltová zmes pre praskliny nad 5 mm (požadované množstvo 15 000 kg).**

**Popis:**

* špachtľová tekutá guma, určená na opravy väčších porúch povrchu (praskliny, trhliny a diery väčšie ako 5 mm)
* aplikácia na bežne používané stavebné materiály
* má univerzálne využitie – betón, plech, asfaltový pás, azbest, zelené strechy, základy budov, steny, stropy, potrubia, kovové konštrukcie, priehrady, rybník, nádrže, cesty a chodníky...
* vysokopružná, jednozložková emulzia membránovitého typu na báze modifikovaného asfaltu

Vlastnosti: rovnaké ako v bode 1. zmes na praskliny do 5 mm, len s hustejšou konzistenciou, t. j. viskozita (cps) nad 15 000

1. **Afsaltová penetrácia (požadované množstvo 2 500 kg).**

**Popis:**

* používa sa ako základný náter na lepenie asfaltových pásov, resp. penetračný náter pod asfaltové hydroizolácie
* asfaltová mliečna emulzia s obsahom špeciálnych živíc a minerálnych stabilizátorov
* šetrná k životnému prostrediu
* nemusí sa zahrievať alebo riediť

Vlastnosti: rýchloschnúca, nepriepustná pre riedke kyseliny a zásady, aplikovateľná bez zahrievania a riedenia, použiteľná pre uvedené asfaltové zmesi na vodnej báze.

1. **Sanačná malta jemná 1 - 5 mm (požadované množstvo 25 000 kg).**

**Popis:**

* Jemná reprofilačná tenkovrstvá malta pre sanáciu betónových povrchov, bez spojovacieho mostíka, mrazuvzdorná jemná vyrovnávacia stierka na opravy betónu
* má využitie pre hrúbku vrstvy od 1 do 5 mm na betónové povrchy, mosty, inžinierske stavby, pre dynamicky namáhané plochy (napr. mostné podhľady), dynamicky nenamáhané (napr. oporné steny, podpery a ostatné betónové konštrukcie)
* ako podklad pod následné povrchové, ochranné a náterové systémy
* materiál ako podklad odolný voči vode, musí odolávať rozmrazovacím soliam, výborný pre ručné spracovanie, event. mokré striekanie, mieša sa s vodou
* odolný voči vysokým teplotám pre natavovanie asfaltových pásov a bitúmenových výrobkov
* musí spĺňať normu STN EN 1504-3

Vlastnosti: pevnosť v tlaku trieda R2

1. **Sanačná malta hrubá 6 - 40 mm (požadované množstvo 23 000 kg).**

**Popis:**

* špeciálna sanačná vysokopevnostná opravná malta bez spojovacieho mostíka na opravy povrchov dynamicky zaťažovaných železobetónových konštrukcií
* náhrada konštrukčného betónu na zvisných konštrukciách a podhľadoch pre hrúbky vrstvy 6 – 40 mm
* možnosť ručnej i strojnej aplikácie
* musí spĺňať všetky podmienky pre sanáciu dynamicky zaťažovaných železobetónových konštrukcií
* minimálne zmrštenie, nesmie tvoriť trhlinky
* mrazuvzdorná, musí odolávať chemickým rozmrazovacím látkam
* musí spĺňať normu STN EN 1504-3

Vlastnosti: pevnosť v tlaku trieda R4

1. **Penetračný adhézny náter (požadované množstvo 150 kg).**

**Popis:**

* Jednozložkový bezrozpúšťadlový náter, ktorý je možné použiť na vyzreté omietky, nekonštrukčný betón a pohľadový betón
* Penetračný a spevňovací podkladový náter určený ako prvý náter všetkých nasiakavých aj nenasiakavých materiálov, ktoré sú následne upravované stierkami a omietkami

Vlastnosti: jemnozrnný, vodoodpudivý, odolný alkalickým látkam, spevňujúci porušené a nesúdržné povrchy, ochrana výstuže, vyhovuje STN EN 1504--2

**Osobitné podmienky stanovené verejným obstarávateľom:**

* Pri navrhovaní ekvivalentných výrobkov, musí dodávateľ zohľadniť technologickú a funkčnú súvislosť pri jednotlivých položkách materiálu.
* Balenie: materiály musia byť balené do 25 kg z dôvodu manipulácie a ručného prenosu.